གཉིས་པ་གཞི་བདག་ལ་བསྟོད་པ་བྱེད་སྲོལ་ཡོད་ཅིང་།དེ་ནི་གྱང་བཟོ་སྐབས་གདོན་བགེགས་བར་ཆད་མི་ཡོང་བའི་ཆེད་དུ་རང་གི་ཡུལ་ལྷ་གཞི་བདག་ལ་ཁ་འབོད་ཚུལ་གྱི་བསྟོད་པ་བྱེད་སྲོལ་ཡོད་པ་ཞིག་རེད།གསུམ་པ་ནི་བཀྲ་ཤིས་བརྗོད་སྲོལ་ཡོད་ཅིང་།དེ་ནི་གྱང་བཟོ་བའི་སྐབས་སུ་ཤིས་བརྗོད་ཀྱི་ཚིག་འདྲེས་པ་དེ་དག་དབྱངས་སུ་ལེན་སྲོལ་ཡོད་པ་ཞིག་རེད།དཔེར་ན།དེ་རིང་གནམ་ལ་སྐར་མ་བཟང་།དེ་རིང་ས་ལ་དུས་ཚོད་བདེ།དེ་རིང་བར་གྱི་ཚེས་གྲངས་བཟང་།ས་ནག་པོ་ཐོག་ལ་ཐིག་དཀར་པོ་རྒྱབ།ༀམཎིཔདྨེཧཱུཐིག་དཀར་པོ་ཐོག་ལ་རྨིག་གཅིག་བཤུལ།ཡང་རྨིག་གཅིག་ཐོག་ལ་རྡོ་གཅིག་བཞག